L 144/320
ET
Euroopa Liidu Teataja
23.5.2022
(a) esimese ja teise OEF-RO-uuringu läbiviimisel hindab tehniline sekretariaat elurikkuse olulisust OEFSRi kohaldamisalasse kuuluva sektori/alamsektori(te) puhul.
Hindamine võib põhineda eksperdihinnangul või olelusringi hindamisel või tuleneda muudest vahenditest, mis on sektoris juba kehtestatud.
Hinnangut tuleb selgelt selgitada esimese ja teise OEF-RO-aruande vastavas osas.
(b) Eeltoodu põhjal selgitatakse OEFSRis selgelt, kas elurikkust peetakse oluliseks või mitte.
Kui tehniline sekretariaat teeb kindlaks olulise mõju elurikkusele, kirjeldab ta, kuidas OEFSRi kasutaja peab elurikkusele avalduvat mõju hindama ja sellest täiendava keskkonnateabe osana aru andma.
Kuigi tehniline sekretariaat võib otsustada, kuidas tuleb elurikkust OEFSR-raamistikus hinnata ja sellest aru anda (kui see on asjakohane), antakse järgmised soovitused: 1. väljendada (välditavat) mõju elurikkusele sellise materjali protsendina, mis pärineb ökosüsteemidest, mille majandamisega on suudetud säilitada või parandada elurikkuse tingimusi.
Seda tõendatakse elurikkuse tasemete, kasvu või kadude korrapärase seire ja aruandlusega (nt häirimisest tingitud liigirikkuse vähenemine alla 15 %, kuid tehniline sekretariaat võib kehtestada oma taseme, kui see on hästi põhjendatud).
Hindamisel tuleks viidata lõpptoodetes sisalduvatele materjalidele ja tootmisprotsessis kasutatud materjalidele.
Näiteks terasetootmises kasutatav süsi või soja, mida kasutatakse piima andvate lehmade toitmiseks jne. 2.
Esitada lisaks selliste materjalide protsent, mille kohta ei ole võimalik leida järelevalveahelat ega jälgitavust käsitlevat teavet. 3.
Kasutada asendusena sertifitseerimissüsteemi.
Tehniline sekretariaat peab kindlaks määrama, millised sertifitseerimissüsteemid pakuvad piisavat tõendusmaterjali elurikkuse säilitamise kohta, ja kirjeldama kasutatud kriteeriume (9).
A.3.2.7.2.
T ä i e n d a v t e h n i l i n e t e a ve OEFSRis tuleb loetleda täiendav tehniline teave, mida tuleb esitada / peaks esitama / võib esitada.
Kui kohaldamisalasse kuuluva tooteportfelli toode on vahesaadus, tuleb OEFSRiga nõuda järgmist täiendavat tehnilist teavet: 1.
OEF-uuringus tuleb esitada biogeense süsiniku sisaldus tehase väravas (füüsikaline sisaldus).
Kui toode on saadud looduslikust metsast, tuleb OEFSRiga nõuda, et vastavat süsinikuheidet mudeldatakse lihtvooga „(maakasutuse muutus)“; 2.
Esitatakse andmed ringlussevõetud materjali sisalduse (R1) kohta. 3.
Kui see on asjakohane, esitatakse ringlussevõtu jalajälje valemi tulemused kasutusalapõhiste A väärtustega.
A.3.2.8.
Eeldused ja piiravad tegurid OEFSRis tuleb loetleda OEF-uuringu piiravad tegurid, isegi kui see on tehtud kooskõlas OEFSRiga.
Tehniline sekretariaat täpsustab, millistel tingimustel võimaldab OEFSR samasse sektorisse ja/või alamsektorisse kuuluvate organisatsioonide võrdlemist (nt OEF-profiili normaliseerimisega organisatsiooni aastakäibe suhtes).
OEFSRis loetletakse ILCD-ELi nõuetele vastavad andmestikud, mida kasutatakse tüüpilis(t)e organisatsiooni(de) ja andmelünkade mudeldamisel.
(9) Kasulik ülevaade standarditest on kättesaadav aadressil http://www.standardsmap.org/.